CELEX: 32022R0750
Language: bg
Date: 2022-02-08 00:00:00
Title: Делегиран регламент (ЕС) 2022/750 на Комисията от 8 февруари 2022 година за изменение на регулаторните технически стандарти, определени в Делегиран регламент (ЕС) 2015/2205, във връзка с преминаването към нови бенчмаркове, с които са обвързани някои договори за извънборсови деривати (текст от значение за ЕИП)

17.5.2022   
               
               
                  BG
               
               
                  Официален вестник на Европейския съюз
               
               
                  L 138/6
               
            
         ДЕЛЕГИРАН РЕГЛАМЕНТ (ЕС) 2022/750 НА КОМИСИЯТА
         от 8 февруари 2022 година
         за изменение на регулаторните технически стандарти, определени в Делегиран регламент (ЕС) 2015/2205, във връзка с преминаването към нови бенчмаркове, с които са обвързани някои договори за извънборсови деривати
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 648/2012 на Европейския парламент и на Съвета от 4 юли 2012 г. относно извънборсовите деривати, централните контрагенти и регистрите на трансакции (1), и по-специално член 5, параграф 2 от него,
         като има предвид, че:
         
                     (1)
                  
                  
                     В Делегиран регламент (ЕС) 2015/2205 на Комисията (2) се определят, наред с другото, класовете извънборсови лихвени деривати, деноминирани в евро (EUR), британски лири (GBP), японски йени (JPY) и щатски долар (USD), които подлежат на задължението за клиринг. Към тях спада един клас, деноминиран в EUR, който е обвързан с индекса на средните лихвени проценти по овърнайт депозитите в евро (EONIA), както и няколко класа, деноминирани в GBP, JPY или USD, обвързани с лондонския междубанков лихвен процент (LIBOR), докато EONIA и LIBOR са два бенчмарка, които трябва да бъдат прекратени.
                  
               
                     (2)
                  
                  
                     Администраторът на EONIA — Европейският институт за пазарите на пари, съобщи, че EONIA ще бъде прекратен в края на 2021 г. Аналогично, ICE Benchmark Administration — администраторът на LIBOR, съобщи, че прекратяването на GBP LIBOR, JPY LIBOR и на някои елементи на USD LIBOR също ще настъпи в края на 2021 г., а публикуването на всички останали ставки на USD LIBOR ще бъде преустановено през юни 2023 г. На 5 март 2021 г. Органът за контрол върху финансовата дейност на Обединеното кралство потвърди, че действително администраторите няма повече да предоставят ставки на LIBOR или че тези ставки вече няма да бъдат представителни. Освен това Комисията, Европейската централна банка в качеството ѝ на орган за банков надзор (банков надзор на ЕЦБ), Европейският банков орган (ЕБО) и Европейският орган за ценни книжа и пазари (ЕОЦКП) направиха съвместно изявление, в което решително призовават контрагентите да преустановяват, възможно най-скоро и във всеки случай до 31 декември 2021 г., използването в нови договори на ставки на LIBOR, включително USD LIBOR, като референтен лихвен процент.
                  
               
                     (3)
                  
                  
                     Следователно, тъй като EONIA, GBP LIBOR и JPY LIBOR ще бъдат извадени от употреба, след 31 декември 2021 г. контрагентите вече няма да могат да сключват договори за извънборсови лихвени деривати, обвързани с тези бенчмаркове, като от тях се очаква и да не сключват повече такива договори, обвързани с USD LIBOR. На тази дата няма да има нито обем, нито ликвидност на дериватите, обвързани с EONIA, GBP LIBOR или JPY LIBOR, а също така тези сделки няма да бъдат обект на клиринг от централни контрагенти (ЦК). На същата дата и ликвидността на дериватите, обвързани с USD LIBOR, не следва да е съществена. Поради това класовете деривати, които понастоящем са обхванати от задължението за клиринг и са обвързани с EONIA, GBP LIBOR или JPY LIBOR, вече няма да отговарят на две от предвидените в Регламент (ЕС) № 648/2012 условия, за да подлежат на задължението за клиринг, т.е. равнището на тяхната ликвидност да е достатъчно и да подлежат на клиринг от лицензиран или признат ЦК, докато класовете деривати, които понастоящем са обхванати от задължението за клиринг и са обвързани с USD LIBOR, вече няма да отговарят на едно от предвидените в Регламент (ЕС) № 648/2012 условия, т.е. равнището на тяхната ликвидност да е достатъчно. Поради това тези класове следва да бъдат извадени от обхвата на задължението за клиринг.
                  
               
                     (4)
                  
                  
                     Регулаторните органи и участниците на пазара положиха усилия за определянето на заместващи ставки за тези валути, разработвайки по-специално нови безрискови лихвени проценти, които понастоящем се използват като бенчмаркове за финансовите инструменти и финансовите договори. Конкретно за EUR, USD, GBP и JPY бяха съответно разработени следните индекси — краткосрочният лихвен процент в евро (€STR), Secured Overnight Financing Rate (SOFR), Sterling Over Night Index Average (SONIA) и Tokyo Overnight Average Rate (TONA). По-специално по отношение на пазара на извънборсови деривати това означава, че договорите за извънборсови лихвени деривати, обвързани с €STR, SOFR, SONIA и TONA, вече се търгуват от контрагенти и преминават клиринг при определени ЦК.
                  
               
                     (5)
                  
                  
                     ЕОЦКП бе уведомен за класовете извънборсови лихвени деривати, обвързани с €STR, SOFR, SONIA или TONA, за които определени ЦК са получили разрешение да извършват клиринг. За всеки от тези класове ЕОЦКП направи оценка на критериите, които са от съществено значение за въвеждането на задължението за клиринг, включително степента на стандартизация, обема и ликвидността, както и наличието на ценова информация. Следвайки основната цел за намаляване на системния риск, ЕОЦКП определи класовете извънборсови лихвени деривати, обвързани с някои от тези безрискови лихвени проценти, които следва да подлежат на задължението за клиринг в съответствие с процедурата, предвидена в Регламент (ЕС) № 648/2012. Поради това тези класове следва да бъдат включени в обхвата на задължението за клиринг.
                  
               
                     (6)
                  
                  
                     Като цяло различните контрагенти се нуждаят от различно време за въвеждането на необходимите мерки, за да започнат клиринг на своите извънборсови лихвени деривати, които подлежат на задължителен клиринг. В настоящия случай обаче контрагентите са имали време да се подготвят за преминаването към нови бенчмаркове и за планираното прекратяване на EONIA, EUR LIBOR, GBP LIBOR или JPY LIBOR, което ще се осъществи в края на 2021 г., включително по отношение на своите споразумения за клиринг. За контрагентите, за които вече се прилага задължението за клиринг и чиито извънборсови лихвени деривати, деноминирани в EUR или GBP, преминават клиринг, клирингът на класовете, обвързани с новите безрискови лихвени проценти в тези валути, ще наложи незначителни или почти никакви промени в техните договори или процедури за клиринг. Действително, когато контрагентите разполагат със споразумения за клиринг на извънборсови лихвени деривати, деноминирани в EUR или GBP, клирингът на извънборсови лихвени деривати, обвързани с безрисковите лихвени проценти в тези валути, не изисква да се сключват и прилагат нови споразумения за клиринг, какъвто е бил случаят, когато за първи път са започнали клиринга на извънборсови лихвени деривати, деноминирани в тези валути. Тъй като е част от по-мащабната подготовка за прехода от EONIA и LIBOR към нови бенчмаркове, не е необходимо клирингът на деривати, обвързани с новите безрискови проценти, да се въвежда поетапно, за да се осигури подходящото и навременно изпълнение на това задължение. Промените, внесени във връзка с въвеждането на новите класове извънборсови лихвени деривати, обвързани с безрисковите лихвени проценти и деноминирани в EUR и GBP, следва да започнат да се прилагат от датата на влизане в сила на настоящия регламент.
                  
               
                     (7)
                  
                  
                     След съвместното изявление на Комисията, ЕОЦКП, банковия надзор на ЕЦБ и ЕБО, в което контрагентите бяха решително призовани да преустановят, възможно най-скоро и във всеки случай до 31 декември 2021 г., използването на ставките на LIBOR като референтен лихвен процент в новите договори, контрагентите трябваше да планират края на използването на USD LIBOR, включително по отношение на своите споразумения за клиринг. Същите съображения по отношение на способността на контрагентите да адаптират действащите си споразумения за клиринг на извънборсови лихвени деривати, деноминирани в определена валута, към по-кратък период от време с оглед извършването на клиринг на извънборсови лихвени деривати, обвързани с безрисковите лихвени проценти в същата валута, се прилагат и за USD, но някои допълнителни елементи показват по-малкия им напредък по отношение на USD. По-специално, ЦК все още не са съобщили кога ще преобразуват обвързаните с USD LIBOR извънборсови лихвени деривати, които понастоящем преминават клиринг, в извънборсови лихвени деривати, обвързани със SOFR, като остава неяснота относно адаптирането на задължителния клиринг на местния пазар за тези деривати. Тази допълнителна сложност означава, че контрагентите се нуждаят от повече време, за да се подготвят за задължението за клиринг на извънборсовите лихвени деривати, обвързани с безрисковия лихвен процент в USD, и следователно е необходимо да се предвиди допълнително поетапно въвеждане, за да се гарантира подходящото и навременно изпълнение на това задължение. Промените, внесени във връзка с въвеждането на новия клас извънборсови лихвени деривати, обвързани с безрисковия лихвен процент и деноминирани в USD, следва да започнат да се прилагат три месеца след влизане в сила на настоящия регламент.
                  
               
                     (8)
                  
                  
                     Планираното прекратяване на EONIA, GBP LIBOR и JPY LIBOR е насрочено за края на 2021 г., така че от 3 януари 2022 г. нататък няма да бъде възможно да се търгуват или да се извършва клиринг на извънборсови лихвени деривати, обвързани с тези бенчмаркове. Аналогично, след съвместното изявление на Комисията, ЕОЦКП, банковия надзор на ЕЦБ и ЕБО, в което контрагентите решително се призовават да преустановят, възможно най-скоро и във всеки случай до 31 декември 2021 г., използването на ставките на LIBOR като референтен лихвен процент в новите договори, се очаква от 3 януари 2022 г. нататък контрагентите да не търгуват или извършват клиринг на извънборсови лихвени деривати, обвързани с USD LIBOR. Вместо това от 3 януари 2022 г. контрагентите ще търгуват или извършват клиринг на други извънборсови лихвени деривати, конкретно извънборсови лихвени деривати, обвързани с безрисковите лихвени проценти. Ето защо настоящият регламент следва да влезе в сила незабавно след публикуването му.
                  
               
                     (9)
                  
                  
                     Делегиран регламент (ЕС) 2015/2205 следва да бъде съответно изменен.
                  
               
                     (10)
                  
                  
                     Настоящият регламент е изготвен въз основа на проектите на регулаторни технически стандарти, представени на Комисията от ЕОЦКП.
                  
               
                     (11)
                  
                  
                     ЕОЦКП проведе открити обществени консултации по проектите на регулаторни технически стандарти, въз основа на които е изготвен настоящият регламент, анализира потенциалните разходи и ползи, поиска становище от Групата на участниците от сектора на ценните книжа и пазарите, създадена с член 37 от Регламент (ЕС) № 1095/2010 на Европейския парламент и на Съвета (3), и се консултира с Европейския съвет за системен риск,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменение на Делегиран регламент (ЕС) 2015/2205
            Делегиран регламент (ЕС) 2015/2205 се изменя, както следва:
            
                        1)
                     
                     
                        Член 3 се изменя, както следва:
                        
                                    а)
                                 
                                 
                                    вмъкват се следните параграфи 1а и 1б:
                                    
                                       „1а.   Чрез дерогация от параграф 1, при договорите, принадлежащи към клас извънборсови деривати, посочен в редове Г.4.1 и Г.4.2 от таблица 4 в приложението, задължението за клиринг за такива договори започва да поражда действие от 18 май 2022 г.
                                    
                                    
                                       1б.   Чрез дерогация от параграф 1, при договорите, принадлежащи към клас извънборсови деривати, посочен в редове Г.4.3 от таблица 4 в приложението, задължението за клиринг за такива договори започва да поражда действие от 18 август 2022 г.“;
                                    
                                 
                              
                                    б)
                                 
                                 
                                    в параграф 2 първа алинея се заменя със следното:
                                    „Чрез дерогация от параграфи 1, 1а и 1б, по отношение на договорите, отнасящи се до клас извънборсови деривати, посочен в приложението, и сключени между контрагенти, които са част от една и съща група, като единият контрагент е установен в трета държава, а другият контрагент е установен в Съюза, задължението за клиринг поражда действие на:
                                    
                                                а)
                                             
                                             
                                                30 юни 2022 г., ако по отношение на съответната трета държава не е прието решение относно еквивалентността в съответствие с член 13, параграф 2 от Регламент (ЕС) № 648/2012 за целите на прилагането на член 4 от същия регламент, отнасящо се до договорите за извънборсови деривати, посочени в приложението към настоящия регламент;
                                             
                                          
                                                б)
                                             
                                             
                                                по-късната от следните дати, в случай че по отношение на съответната трета държава е прието решение относно еквивалентността в съответствие с член 13, параграф 2 от Регламент (ЕС) № 648/2012 за целите на прилагането на член 4 от същия регламент, отнасящо се до договорите за извънборсови деривати, посочени в приложението към настоящия регламент:
                                                
                                                            i)
                                                         
                                                         
                                                            60 дни след датата на влизане в сила на решението относно еквивалентността по отношение на съответната трета държава, прието в съответствие с член 13, параграф 2 от Регламент (ЕС) № 648/2012 за целите на прилагането на член 4 от същия регламент, отнасящо се до договорите за извънборсови деривати, посочени в приложението към настоящия регламент;
                                                         
                                                      
                                                            ii)
                                                         
                                                         
                                                            датата, на която задължението за клиринг поражда действие в съответствие с параграф 1.“;
                                                         
                                                      
                                          
                              
                                    в)
                                 
                                 
                                    параграф 3 се заменя със следното:
                                    
                                       „3.   Чрез дерогация от параграфи 1, 1а, 1б и 2, при договорите, принадлежащи към посочен в приложението клас извънборсови деривати, задължението за клиринг започва да поражда действие от 18 февруари 2022 г., когато са изпълнени следните условия:
                                       
                                                   а)
                                                
                                                
                                                   задължението за клиринг не е било задействано към 18 февруари 2021 г.;
                                                
                                             
                                                   б)
                                                
                                                
                                                   договорите са подновени единствено с цел замяна на контрагент, установен в Обединеното кралство, с контрагент, установен в държава членка.“
                                                
                                             
                                 
                              
                  
                        2)
                     
                     
                        Приложението се заменя с текста в приложението към настоящия регламент.
                     
                  
         
            Член 2
            Влизане в сила
            Настоящият регламент влиза в сила в деня след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 8 февруари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 201, 27.7.2012 г., стр. 1.
         
            (2)  Делегиран регламент (ЕС) 2015/2205 на Комисията от 6 август 2015 г. за допълнение на Регламент (ЕС) № 648/2012 на Европейския парламент и на Съвета по отношение на регулаторните технически стандарти относно задължението за клиринг (ОВ L 314, 1.12.2015 г., стр. 13).
         
            (3)  Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (ОВ L 331, 15.12.2010 г., стр. 84).
      
      
         
            ПРИЛОЖЕНИЕ
            
               
                  
                     „ПРИЛОЖЕНИЕ
                     Класове лихвени извънборсови деривати, които са предмет на задължението за клиринг
                     
                        Таблица 1
                     
                     
                        Класове базови суапове
                     
                     
                                 Номер
                              
                              
                                 Вид
                              
                              
                                 Референтен индекс
                              
                              
                                 Валута на сетълмента
                              
                              
                                 Срок до падежа
                              
                              
                                 Вид валута на сетълмента
                              
                              
                                 Опция
                              
                              
                                 Вид условна стойност
                              
                           
                                 A.1.1
                              
                              
                                 Basis
                              
                              
                                 Euribor
                              
                              
                                 EUR
                              
                              
                                 28Д-50Г
                              
                              
                                 Една валута
                              
                              
                                 Не
                              
                              
                                 Постоянна или променлива
                              
                           
                        
                     
                        Таблица 2
                     
                     
                        Класове лихвени суапове с фиксирана срещу променлива лихва (fixed-to-float)
                     
                     
                                 Номер
                              
                              
                                 Вид
                              
                              
                                 Референтен индекс
                              
                              
                                 Валута на сетълмента
                              
                              
                                 Срок до падежа
                              
                              
                                 Вид валута на сетълмента
                              
                              
                                 Опция
                              
                              
                                 Вид условна стойност
                              
                           
                                 A.2.1
                              
                              
                                 Fixed- to-Float
                              
                              
                                 Euribor
                              
                              
                                 EUR
                              
                              
                                 28Д-50Г
                              
                              
                                 Една валута
                              
                              
                                 Не
                              
                              
                                 Постоянна или променлива
                              
                           
                        
                     
                        Таблица 3
                     
                     
                        Класове споразумения за лихвен форуърд
                     
                     
                                 Номер
                              
                              
                                 Вид
                              
                              
                                 Референтен индекс
                              
                              
                                 Валута на сетълмента
                              
                              
                                 Срок до падежа
                              
                              
                                 Вид валута на сетълмента
                              
                              
                                 Опция
                              
                              
                                 Вид условна стойност
                              
                           
                                 A.3.1
                              
                              
                                 FRA
                              
                              
                                 Euribor
                              
                              
                                 EUR
                              
                              
                                 3Д-3Г
                              
                              
                                 Една валута
                              
                              
                                 Не
                              
                              
                                 Постоянна или променлива
                              
                           
                        
                     
                        Таблица 4
                     
                     
                        Класове овърнайт индекс суапове
                     
                     
                                 Номер
                              
                              
                                 Вид
                              
                              
                                 Референтен индекс
                              
                              
                                 Валута на сетълмента
                              
                              
                                 Срок до падежа
                              
                              
                                 Вид валута на сетълмента
                              
                              
                                 Опция
                              
                              
                                 Вид условна стойност
                              
                           
                                 A.4.2
                              
                              
                                 OIS
                              
                              
                                 FedFunds
                              
                              
                                 USD
                              
                              
                                 7Д-3Г
                              
                              
                                 Една валута
                              
                              
                                 Не
                              
                              
                                 Постоянна или променлива
                              
                           
                                 D.4.1
                              
                              
                                 OIS
                              
                              
                                 €STR
                              
                              
                                 EUR
                              
                              
                                 7Д-3Г
                              
                              
                                 Една валута
                              
                              
                                 Не
                              
                              
                                 Постоянна или променлива
                              
                           
                                 D.4.2
                              
                              
                                 OIS
                              
                              
                                 SONIA
                              
                              
                                 GBP
                              
                              
                                 7Д-50Г
                              
                              
                                 Една валута
                              
                              
                                 Не
                              
                              
                                 Постоянна или променлива
                              
                           
                                 D.4.3
                              
                              
                                 OIS
                              
                              
                                 SOFR
                              
                              
                                 USD
                              
                              
                                 7Д-3Г
                              
                              
                                 Една валута
                              
                              
                                 Не
                              
                              
                                 Постоянна или променлива
                              
                           
               “